ประกาศธนาคารแห่งประเทศไทย เรื่อง การอนุญาตให้ธนาคารพาณิชย์ประกอบธุรกิจให้เช่าซื้อและให้เช่าแบบลีสซิ่งอันเนื่องมาจากการปรับปรุงโครงสร้างหนี้
ประกาศธนาคารแห่งประเทศไทย
ประกาศธนาคารแห่งประเทศไทย
เรื่อง
การอนุญาตให้ธนาคารพาณิชย์ประกอบธุรกิจให้เช่าซื้อ
และให้เช่าแบบลีสซิ่ง
อันเนื่องมาจากการ
ปรับปรุงโครงสร้างหนี้
-------------
 อาศัยอำนาจตามความในมาตรา
๙ ทวิ แห่งพระราชบัญญัติการธนาคารพาณิชย์
พ.ศ. ๒๕๐๕
ซึ่งแก้ไขเพิ่มเติมโดยพระราชบัญญัติการธนาคารพาณิชย์ (ฉบับที่ ๒) พ.ศ. ๒๕๒๒ 
ธนาคารแห่งประเทศไทย
อนุญาตให้ธนาคารพาณิชย์ประกอบธุรกิจการให้เช่าซื้อและการให้เช่า
ทรัพย์สินแบบลีสซิ่ง
อันเนื่องมาจากการปรับปรุงโครงสร้างหนี้ดังต่อไปนี้
 ข้อ
๑ ในประกาศนี้
 "ผู้เช่า"
หมายความว่า ผู้เช่าซื้อหรือผู้เช่าแบบลีสซิ่ง
 "เงินรายงวด"
หมายความว่า เงินที่ผู้เช่าซื้อจะต้องชำระแก่ธนาคารพาณิชย์ในแต่
ละงวด
ซึ่งประกอบด้วยส่วนที่เป็นดอกผลเช่าซื้อและราคาเงินสดประจำงวดตามเงื่อนไขในสัญญา
เช่าซื้อ
 "ค่าเช่า"
หมายความถึง ค่าเช่าตามสัญญาเช่าแบบลีสซิ่ง
 "การปรับปรุงโครงสร้างหนี้"
หมายความว่า การปรับปรุงโครงสร้างหนี้ที่เป็นไป
ตามข้อกำหนดของธนาคารแห่งประเทศไทย
 "เช่าซื้อ"
หมายความว่า เช่าซื้อตามประมวลกฎหมายแพ่งและพาณิชย์
 "การให้เช่าแบบลีสซิ่ง"
หมายความว่า การให้เช่าทรัพย์สิน เพื่อให้ผู้เช่าได้ใช้
ประโยชน์ในกิจการอุตสาหกรรม เกษตรกรรม พาณิชยกรรม
หรือกิจการบริการอย่างอื่นเป็นทาง
ค้าปกติ
โดยผู้เช่ามีหน้าที่ต้องบำรุงรักษาและซ่อมแซมทรัพย์สินที่เช่า
ทั้งนี้ผู้เช่าจะบอกเลิกสัญญา
ก่อนครบกำหนดเพียงฝ่ายเดียวไม่ได้
แต่ผู้เช่ามีสิทธิที่จะซื้อหรือเช่าทรัพย์สินนั้นต่อไปในราคา
หรือค่าเช่าที่ได้ตกลงกัน
 ข้อ
๒ ให้ธนาคารพาณิชย์ให้เช่าซื้อ
หรือให้เช่าแบบลิสซิ่ง ซึ่งทรัพย์สินที่ได้รับ
โอนมาเพื่อชำระหนี้จากลูกหนี้หรือผู้ค้ำประกัน
ตามสัญญาการปรับปรุงโครงสร้างหนี้
 ข้อ
๓
การบอกเลิกสัญญาเช่าซื้อหรือสัญญาเช่าแบบลีสซิ่ง เมื่อผู้เช่าผิดนัดไม่
ชำระเงินรายงวดสองงวดหรือค่าเช่าสองงวดติดๆ กัน
หรือเมื่อผู้เช่ากระทำผิดสัญญาในข้อที่เป็น
ส่วนสำคัญ ถ้าธนาคารพาณิชย์จะบอกเลิกสัญญา
ธนาคารพาณิชย์ต้องแจ้งการบอกเลิกสัญญา
พร้อมด้วยเหตุผลเป็นหนังสือให้ผู้เช่าทราบล่วงหน้าไม่น้อยกว่าสามสิบวันนับแต่วันที่ผู้เช่าได้รับ
หนังสือดังกล่าว ในหนังสือบอกเลิกสัญญานั้นให้ระบุด้วยว่าหากผู้เช่าชำระเงินรายงวดที่ค้างชำระ
หรือแก้ไขการผิดสัญญาในข้อที่เป็นส่วนสำคัญดังกล่าว
แล้วแต่กรณี ภายในสามสิบวันนับแต่วันที่
ได้รับหนังสือบอกเลิกสัญญา
การบอกเลิกสัญญานั้นเป็นอันระงับไป
 ในกรณีที่ผิดนัดไม่ชำระเงินรายงวดสองงวดติดต่อกัน
หรือกระทำผิดสัญญาในข้อ

ที่เป็นส่วนสำคัญ
หากผู้เช่าชำระเงินรายงวดหรือค่าเช่าที่ค้างชำระหรือแก้ไขการผิดสัญญาในข้อที่
เป็นส่วนสำคัญ
ภายในสามสิบวันนับแต่วันที่ได้รับหนังสือบอกเลิกสัญญา ให้การบอกเลิกสัญญา
นั้นเป็นอันระงับไป
 ข้อ
๔ เมื่อสิ้นวันที่ ๓๑ ธันวาคม ๒๕๔๒
ธนาคารพาณิชย์จะประกอบธุรกิจการ
ให้เช่าซื้อหรือการให้เช่าแบบลีสซิ่งเพิ่มขึ้นอีกไม่ได้
 ข้อ
๕
ประกาศนี้ให้ใช้บังคับตั้งแต่วันลงนามเป็นต้นไป

 ประกาศ
ณ วันที่ ๒๐ มกราคม พ.ศ. ๒๕๔๒
 หม่อมราชวงศ์จัตุมงคล โสณกุล
  ผู้ว่าการ
 
ธนาคารแห่งประเทศไทย

[รก.๒๕๔๒/พ๖ง/๑๐/๒๑ มกราคม ๒๕๔๒]